CELEX: 52006PC0069
Language: lt
Date: 2006-02-21
Title: Pasiūlymas Europos parlamento ir Tarybos direktyva iš dalies keičianti Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais apribojimu {SEK(2006) 194}

Svarbus teisinis pranešimas

|

52006PC0069

Pasiūlymas Europos parlamento ir Tarybos direktyva iš dalies keičianti Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais apribojimu {SEK(2006) 194}  /* KOM/2006/0069 galutinis - COD 2006/0018 */  

	[pic] | EUROPOS BENDRIJŲ KOMISIJA |Briuselis, 21.2.2006KOM(2006) 69 galutinis2006/0018 (COD)PasiūlymasEUROPOS PARLAMENTO IR TARYBOS DIREKTYVAiš dalies keičianti Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais apribojimu(pateikta Komisijos) {SEK(2006) 194}AIŠKINAMASIS MEMORANDUMASPASIūLYMO APLINKYBėS-  Pasiūlymo pagrindimas ir tikslai2005 m. sausio 28 d. Komisija priėmė komunikatą dėl Bendrijos strategijos dėl gyvsidabrio[1], paremtą išplėsto poveikio įvertinimo (IPĮ) dokumentu[2]. Komunikate dėl strategijos nagrinėjamas gyvsidabrio poveikis pasauliniu mastu ir siūlomos žmonių sveikatos ir aplinkos apsaugos nuo gyvsidabrio išmetimo priemonės, pagrįstos būvio ciklo analize, atsižvelgiant į gamybą, naudojimą, atliekų tvarkymą ir teršalų išmetimą.Siekiant sumažinti gyvsidabrio kiekį gaminiuose ir pagreitinti gyvsidabrio pakeitimą, IPĮ buvo pažymėta, kad Bendrijos lygiu būtų tikslinga apriboti prekybą gyvsidabrio turinčia matavimo ir kontrolės įranga, naudojama buityje ir, su tam tikromis išimtimis, sveikatos apsaugos sektoriuje. Nors didelei buityje naudojamos įrangos daliai, pvz., šiluminėms relėms, taikoma Direktyva 2002/95/EB[3] (pavojingų medžiagų naudojimą ribojanti direktyva), matavimo įtaisams, pvz., medicininiams ir kambario termometrams, barometrams, kraujospūdžio matuokliams ir manometrams, nenaudojantiems elektros srovės, kad galėtų tinkamai veikti, taigi, jiems netaikoma pavojingų medžiagų naudojimą ribojanti direktyva. Šis pasiūlymas teikiamas dėl šių neelektrinių matavimo įtaisų (plg. Strategijos 7 veiksmą).Direktyvos tikslas – pateikti suderintas nuostatas dėl gyvsidabrio, taikant apribojimus matavimo įtaisams, ir taip neleidžiant dideliems gyvsidabrio kiekiams patekti į atliekų srautą, ir kuo geriau apsaugoti aplinką ir žmonių sveikatą, kartu išsaugant vidaus rinką, kaip reikalaujama Sutarties 95 straipsnyje.-  Bendrosios aplinkybėsGyvsidabris ir jo junginiai yra labai toksiški žmonėms, ekosistemoms ir gyvūnijai bei augalijai. Nors iš pradžių tai buvo rimta ir tik vietinės reikšmės problema, dabar tarša gyvsidabriu tapo pasauline, paplitusia ir įsisenėjusia problema. Gyvsidabris yra patvarus ir aplinkoje gali virsti toksiškiausiu junginiu – metilgyvsidabriu. Metilgyvsidabris dažniausiai patenka su maistu. Visų pirma, metilgyvsidabris renkasi ir kaupiasi vandens maisto grandinėje, todėl daug žuvies ir jūros maisto vartojantys gyventojai tampa ypač pažeidžiami (pirmiausia Viduržemio jūros pakrančių). Be to, sveikatai pavojingas tiesioginis gyvsidabrio veikimas, kai įkvepiama jo garų ir jis įsigeria per odą.Nors dalis gyvsidabrio patenka iš gamtinių šaltinių, jo koncentracija aplinkoje gerokai padidėjo dėl papildomo išmetimo iš antropogeninių šaltinių, pvz., akmens anglių deginimo ir gyvsidabrio naudojimo gaminiuose. Todėl būtina sumažinti antropogeninės kilmės gyvsidabrio išmetimą į aplinką, taikant teršalų išmetimo kontrolės priemones arba priemones ankstyvosiose gyvsidabrio būvio ciklo stadijose, pvz., tiekimo ir naudojimo stadijose.Pasaulio mastu gyvsidabrio paklausa sudaro apie 3 600 tonų per metus, įskaitant apie 300 tonų ES. Pagrindinės naudojimo sritys pasaulyje, kurioms tenka daugiau kaip 75 %, yra aukso kasyba, baterijos, chloro ir šarmų pramonė. Iš jų tik chloro ir šarmų pramonė lieka svarbiu gyvsidabrio naudotoju ES, nors gamyba naudojant vonias su gyvsidabrio katodu šiuo metu yra nutraukiama. Kita ES svarbiausia gyvsidabrio naudojimo sritis yra dantų plombų amalgama, kuri yra įtraukta į Bendrijos teisės aktus dėl medicinos įtaisų ir atliekų tvarkymo. Bendrijos teisės aktai taikomi ir kitoms pagrindinių gaminių grupėms – elektros ir elektroninei įrangai (pavojingų medžiagų naudojimą ribojanti direktyva). Pagrindinė gyvsidabrio turinčių gaminių grupė, kuriai dar netaikomi Bendrijos įstatymai, yra neelektrinė arba neelektroninė matavimo ir kontrolės įranga.Turima informacija rodo, kad 80–90 % viso gyvsidabrio, naudojamo matavimo ir kontrolės įtaisuose, naudojama medicininiuose (temperatūros matavimo) ir kituose buitiniuose termometruose. Nors gyvsidabrio suvartojimas mažėja, kiekiai vis dar dideli; apskaičiuota, kad matavimo ir kontrolės įtaisams per metus ES suvartojama 33 tonos gyvsidabrio, ir vien tik su termometrais į ciklą patenka maždaug25–30 tonų gyvsidabrio per metus2.Gyvsidabrio teršalų išmetimo į aplinką lygis sumažėjo, nes vis daugiau įrangos surenkama ir gyvsidabris iš jos atgaunamas, bet nežiūrint to, išmetami teršalų kiekiai tebėra dideli. RPA 2002 ataskaitoje[4] daroma prielaida, kad iš 33 tonų per metus naujai matavimo ir kontrolės įrangai suvartoto gyvsidabrio į orą išmetami teršalai sudaro apie 8 tonas per metus ir dar 27 tonos gyvsidabrio iš senos įrangos patenka į atliekų srautą. Tačiau sunku kiekybiškai įvertinti per kiek laiko gyvsidabris pasišalina, nes didžiausia šios įrangos dalis yra ilgalaikio vartojimo. Didelė dalis gyvsidabrio turinčių buitinių gaminių bus išmesti į sąvartyną ir bus lėtai bet ilgai išplaunami. Iš kai kurių gyvsidabrio turinčių prietaisų, jis gali išsilieti gyvenamosiose patalpose prietaisams trūkus.Rizikos valdymo požiūriu reikėtų skirti buitinius matavimo įtaisus ir pramonėje bei moksle profesionalų naudojamus įtaisus. Profesionalaus naudojimo sritys yra labai specializuotos. Nors gyvsidabrio kiekis viename įtaise gali būti gana didelis, įtaisų kiekis yra gana ribotas ir ši įranga paprastai naudojama sistemose, turinčiose gerai sutvarkytas saugos darbe ir pavojingų atliekų tvarkymo kontrolės procedūras. Priešingai, pasirodė labai sunku neleisti buitiniams matavimo įtaisams patekti į atliekų srautą. Kai kurios valstybės narės (pvz., Nyderlandai, Prancūzija) praneša, kad gyvsidabris iš gaminių yra pagrindinis gyvsidabrio paviršiniame vandenyje šaltinis.RPA 2002 m. atliktų tyrimų rezultatai rodo, kad didesnę buitinės matavimo įrangos dalį (apie du trečdalius) ES šiuo metu importuoja. Daug termometrų ir kita matavimo įranga importuojama iš Kinijos, Indijos ir Japonijos. Pagrindiniai ES gamintojai yra JK ir Vokietija (RPA, 2002 m.). Europa yra pagrindinė technikos arba mokslo prietaisų gamybos vieta, kitas pagrindinis šaltinis yra Tolimieji Rytai.Privačiame namų ūkyje naudojamus matavimo įtaisus galima pakeisti panašiai kainuojančiais pakaitais, ir iš tikrųjų keitimo procesas yra gana toli pažengęs. Turimi pramonės tyrimų rezultatai ir informacija rodo, kad padėtis su specialiais pramonėje ir moksle naudojamais matavimo prietaisais yra ne tokia aiški. Dažniausiai tinkamų pakaitų apskritai nėra arba jie gerokai brangesni.-  Galiojančios pasiūlymo taikymo srities nuostatosĮvairūs gyvsidabrio turintys gaminiai jau yra uždrausti arba jų naudojimas apribotas keliose šalyse, pvz., Danijoje, Prancūzijoje, Nyderlanduose ir Švedijoje. Nors apribojimų sritis skiriasi, dauguma specialių profesionalaus naudojimo atvejų beveik niekuomet neįtraukiama į šios srities nacionalinius teisės aktus.-  Suderinamumas su kitomis Sąjungos politikos nuostatomis ir tikslaisŠis veiksmas atitiktų šios medžiagos, naudojamos kitose srityse, pvz., elektros ir elektroninės įrangos, teisės aktus. Be to, jis prisidėtų įgyvendinant Bendrijos veiksmų vandens politikos sityje pagrindų direktyvą, pagal kurią gyvsidabris laikomas viena iš labiausiai pavojingų medžiagų.KONSULTACIJOS SU SUINTERESUOTOSIOMIS šALIMIS IR POVEIKIO įVERTINIMAS-  Konsultacijos su suinteresuotosiomis šalimisBuvo konsultuojamasi su visomis suinteresuotosiomis šalimis, kai rengiant gyvsidabrio strategiją vyko labai intensyvios konsultacijos. Vykstant konsultacijoms, Komisija surengė pasitarimus su valstybių narių ir suinteresuotųjų šalių atstovais ir pradėjo atvirai konsultuotis su visuomene internetu, kur buvo iškeltas konkretus klausimas, ar ES turėtų imtis papildomų veiksmų matavimo ir kontrolės įrangos prekybai apriboti. Apskritai, ES veiksmai sulaukė didelės paramos; kitas detales galima rasti IPĮ.Be to, visoms suinteresuotosioms šalims (valstybėms narėms, pramonės atstovams, nevyriausybinėms organizacijoms Generalinis įmonių direktoratas išsiuntinėjo pradinį pasiūlymo projektą, kaip 2005 m. gegužės 2 d. vykusių konsultacijų dalį. Šis projektas buvo pateiktas Direktyvos 76/769/EEB (Apribojimų direktyva)[5] Darbo grupės posėdyje 2005 m. gegužės 20 d. Suinteresuotosioms šalims posėdžio metu buvo suteikta galimybė pateikti pirminius atsiliepimus apie konsultacinį dokumentą; apskritai, pasiūlymas sulaukė didelės paramos. Visi pasisakę valstybių narių atstovai pritarė pasiūlymui. Kai kurie iš jų prašė Komisiją išplėsti apribojimų sritį ir įtraukti bent kraujospūdžio matuoklius, naudojamus sveikatos apsaugos sektoriuje (išskyrus tenzometrus). Be to, jie ragino Komisiją artimiausiu metu tęsti darbą gyvsidabrio turintiems gaminiams sunaikinti pagal Apribojimų direktyvą ir nepasikliauti REACH[6] leidimų išdavimo procedūra.Valstybės narės buvo paprašytos pateikti atsiliepimus apie pateiktą analizę. Pirmiausia, jei valstybės prašė išplėsti apribojimo sritį, jų buvo prašoma pateikti apribojimui pagrįsti ir proporcingumui įrodyti būtiną techninę, mokslinę ir ekonominę informaciją. Vėliau buvo gauti 5 atsakymai. Keturios valstybės narės prašė išplėsti apribojimo sritį ir įtraukti sfigmomanometrus, naudojamus sveikatos apsaugos sektoriuje, tuo tarpu viena valstybė narė laikėsi priešingos nuomonės.Komisija pateikė svarstyti klausimą dėl galimo sveikatos apsaugos sektoriuje naudojamų sfigmomanometrų apribojimo valstybių narių medicinos įtaisų ekspertams. Po šių konsultacijų buvo padaryta išvada, kad gydant ligoninėse gyvybei pavojingus susirgimus, pvz., hipertenziją, aritmiją ir preeklampsiją, reikalingas didelis tikslumas. Gyvsidabriniai sfigmomanometrai tikrai yra tikslūs ir patikimi ligonio saugai užtikrinti. Pakaitiniais kraujospūdžio matuokliais vis dar neįmanoma pasiekti to paties patikimumo lygio.Kadangi gyvsidabriniai sfigmomanometrai artimiausiu metu vis dar bus reikalingi kitiems kraujospūdžio manometrams tikrinti ir kalibruoti, ši pozicija turėtų būti iš naujo įvertinta, jei ir kai bus duomenų, kad ne gyvsidabrio sfigmomanometrai tinka ne tik kraujospūdžio pokyčiams matuoti, bet ir hipertenzijos diagnozei bei gydimui ir klinikiniams tyrimams.Keturių NVO grupė nurodė, kad pasiūlymas turėtų būti išplėstas, įtraukiant visus naudojimo buityje ir profesionalaus naudojimo atvejus.Pasiūlymui prieštaravo Europos medicinos įtaisų asociacija ir du barometrų gamintojai.Kitos gautų pastabų detalės yra įtrauktos į pridedamą poveikio įvertinimą[SEK(2006) 194, 21.2.2006].-  Poveikio įvertinimasMatavimo įranga yra didžiausia ES gyvsidabrį naudojanti gaminių grupė, kuriai netaikomi Bendrijos teisės aktai dėl gyvsidabrio. Šiai gaminių grupei buvo tiriami du pagrindiniai variantai: „jokių papildomų veiksmų“ ir „prekybos bei naudojimo apribojimų“ variantai. Taikant pastarąjį variantą, prekyba matavimo ir kontrolės įtaisais būtų uždrausta iš dalies keičiant Direktyvą 76/769/EEB. Įvertinant apribojimo pagal tą direktyvą laipsnį, turi būti atsižvelgta į pasiūlytos rizikos valdymo priemonės įgyvendinamumą ir proporcingumą. Manoma, kad Komisijos turimos informacijos pakanka pagrįsti draudimą visiems medicininiams termometrams ir kitiems buitiniams matavimo įtaisams. Specialieji taikymo atvejai neįtraukti į šį pasiūlymą. Ne visuomet įmanoma gauti atitinkamų pakaitų, ir nacionaliniai teisės aktai dažniausiai netaikomi daugeliui specialių profesionalaus naudojimo atvejų. Toliau pateikiamas trumpas šio varianto sąnaudų ir privalumų įvertinimas:-  SąnaudosManoma, kad pasiūlyto apribojimo ekonominis poveikis bus nežymus. Privačiame namų ūkyje naudojamų matavimo įtaisų pakaitų kaina yra panaši. Pagal turimą informaciją, EU likusių gamintojų skaičius apsiriboja nedaugeliu įmonių. Be to, šią aplinkybę paaiškina faktas, kad nėra šakinės organizacijos Europos arba valstybių narių lygiu. Neigiamas pasekmes gamintojams turi kompensuoti sąnaudų gyvsidabriui šalinti apdorojant atliekas ir kovojant su išmetamų teršalų poveikiu išvengimas. Taigi priemonė gali būti ekonomiškai efektyvi palyginti su kai kuriomis kitomis jau veikiančiomis priemonėmis (pvz., gyvsidabrio naudojimo baterijose arba apšvietimo įtaisuose apribojimas).Laukiamas pasiūlyto apribojimo socialinis poveikis daugiausia apsiribotų tuo, kad sumažėtų darbo vietų tų gamintojų įmonėse, kurie negali persitvarkyti pakaitų gamybai. Konsultacijų metu gautos pastabos rodo, kad neigiamas poveikis užimtumui būtų labai mažas.Prekybai tai neturėtų jokios įtakos. Kai kurie išorės tiekėjai prarastų rinką savo gaminiams, nors tuo pačiu padidėtų rinka visų išorės tiekėjų, gaminančių gyvsidabrio neturinčius pakaitus.-  PrivalumaiPagrindinė prekybos tam tikrais matavimo įtaisais apribojimo nauda būtų gyvsidabrio kiekio komunalinių atliekų sraute sumažėjimas. Be to, tai būtų naudinga ir sveikatos apsaugos įstaigų atliekų srautui. Bendras rezultatas būtų veiksmingesnis atliekų tvarkymas ir sąvartynų bei deginimo įrenginių išmetamų teršalų kiekio mažėjimas.Pagrindinė ilgalaikė gyvsidabrio išmetamų teršalų mažėjimo nauda – sumažėjusi gyvsidabrio koncentracija aplinkoje. Dėl to savo ruožtu sumažės gyvsidabrio dozės žmonėms, įskaitant metilgyvsidabrį žuvyse, o tai bus naudinga sveikatai. Be to, sumažės gyvsidabrio poveikis dirvožemiui ir biologinei įvairovei.Buityje mažiau naudojant gyvsidabrio turinčius matavimo įtaisus, bus išvengta gyvsidabrio išsiliejimo gyvenamuosiuose būstuose. Nors toks išsiliejimas retai kenkia žmonių sveikatai tiesiogiai, jis yra poveikio ir išmetamų teršalų kiekio, kuris turėtų būti kuo mažesnis, šaltinis.Atsižvelgiant į pasaulinį ir tarpvalstybinį gyvsidabrio poveikio aplinkai ir sveikatai pobūdį, šis pasiūlymas paremtų ES iniciatyvas tarptautiniu lygiu skatinti visuotinį gyvsidabrio naudojimo mažinimą.Kitos pasiūlymo tirtų galimybių ir ekonominio, socialinio poveikio bei poveikio aplinkai rezultatų detalės yra įtrauktos į pridedamą poveikio įvertinimą [SEK(2006) 194, 21.2.2006].PASIūLYMO TEISINIAI ELEMENTAI-  Siūlomų veiksmų santraukaŠio pasiūlymo tikslas – užtikrinti aukštą aplinkos ir žmonių sveikatos apsaugos lygį ir kartu išsaugoti vidaus rinką, kaip reikalaujama Sutarties 95 straipsnyje. Todėl jame pateikiamos suderintos nuostatos dėl gyvsidabrio siekiant sumažinti jo naudojimą matavimo įtaisuose ir tokiu būdu neleisti dideliam gyvsidabrio kiekiui patekti į atliekų srautą.-  Teisinis pagrindasŠis pasiūlymas iš dalies keičia Direktyvą 76/769/EEB, susijusią su pavojingų medžiagų ir preparatų pardavimo ir naudojimo apribojimais, ir jo teisinis pagrindas yra Sutarties 95 straipsnis.Pagal Sutarties 95 straipsnį pasiūlymas yra pateiktas Europos Parlamentui ir Tarybai, atsižvelgiant į bendrojo sprendimo procedūrą. Be to, buvo konsultuojamasi su Europos Ekonomikos ir socialinių reikalų komitetu.-  Subsidiarumo principasDarbo grupės dėl Direktyvos 76/769EEB įgyvendinimo diskusijoje ir atsakymuose į Komisijos konsultacinį dokumentą dėl gyvsidabrio, visos nuomonę pareiškusios valstybės narės palaikė Bendrijos apribojimus dėl gyvsidabrio. Be to, šios problemos nereikėtų spręsti taikant kontrolinius skaičius; pritarus šiam pasiūlymui, valstybės narės imtųsi skirtingų priemonių, dėl to būtų iškreipta vidaus rinka ir būtų mažiau veiksmingos bendrosios sveikatos ir aplinkos apsaugos priemonės. Nustatyti apribojimus tam tikriems gyvsidabrio turintiems matavimo įtaisams Bendrijos lygiu būtų veiksmingiau, nei leisti priemones taikyti atskirai valstybėms narėms. Pasiūlyta direktyva nustatytų vienodas gaminių judėjimo vidaus rinkoje taisykles. Be to, pasiūlyta priemonė padeda užtikrinti aukštą sveikatos ir aplinkos apsaugos lygį. Apskritai, siūlomas Direktyvos 76/769/EEB dalinis pakeitimas yra vienintelis būdas šiems tikslams pasiekti.-  Proporcingumo principasPalyginti didelis matavimo įtaisams gaminti naudojamo gyvsidabrio kiekis ir didelė su šiuo naudojimu susijusi rizika pateisina Bendrijos veiksmus šioje srityje. Apribojimai medicininiams termometrams ir kitiems buitinės paskirties matavimo įtaisams apima pagrindinę šios gaminių grupės gyvsidabrio naudojimo ir išmetamų teršalų dalį. Kalbant apie kitus specialiuosius naudojimo mokslo tyrimuose ir pramonėje atvejus, trūksta patikimų pakaitų arba jie yra labai brangūs. Šiai gaminių grupei taikomi apribojimai nebūtų proporcingi. Be to, yra įrengtos šios kategorijos išmetamo gyvsidabrio surinkimo ir atgavimo sistemos. Šis būdas yra techniniu ir ekonominiu požiūriu tinkama priemonė neleisti gyvsidabriui patekti į komunalinių atliekų srautą, nes šaltinių skaičius yra gana ribotas. Siūloma direktyva, kaip visų šios medžiagos rizikos valdymo priemonių dalis, būtų naudinga saugant žmonių sveikatą ir aplinką. Tai bus pasiekta palyginti maža kaina.-  Priemonės pasirinkimasSiūloma priemonė – direktyva, iš dalies keičianti Direktyvą 76/769/EEB.ĮTAKA BIUDžETUISiūloma direktyva neturi poveikio Bendrijos biudžetui.PAPILDOMA INFORMACIJAŠi direktyva apriboja naujų matavimo įtaisų pateikimą į rinką. Šis apribojimas netaikomas jau naudojamiems įtaisams arba parduodamiems panaudotiems įtaisams. Trumpalaikis tikslas – sumažinti į aplinką išmetamo gyvsidabrio kiekį. Kadangi gyvsidabrio kiekis turimoje buitinėje įrangoje yra didesnis nei kiekis, atitinkantis naują parduodamą įrangą, Komisija rengiasi pradėti kitą atskirą tyrimą(žr. Strategijos 10 veiksmą) šiai problemai spręsti.Atsižvelgiant į vidutinės trukmės arba ilgalaikius tikslus visiems likusiems naudojimo atvejams, matyt, bus išduodami leidimai pagal pasiūlytą REACH reglamentą (žr. Strategijos 8 veiksmą).2006/0018 (COD)PasiūlymasEUROPOS PARLAMENTO IR TARYBOS DIREKTYVAiš dalies keičianti Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais apribojimu (Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[7]atsižvelgdami į Ekonomikos ir socialinių reikalų komiteto nuomonę[8],laikydamiesi Sutarties 251 straipsnyje nustatytos tvarkos[9],kadangi:1.  2005 m. sausio 28 d. Komisijos komunikate dėl Bendrijos strategijos dėl gyvsidabrio[10], kuriame buvo nagrinėjamos visos gyvsidabrio naudojimo sritys, buvo padaryta išvada, kad Bendrijos lygiu reikėtų riboti prekybą tam tikrais gyvsidabrio turinčiais neelektriniais arba elektroniniais matavimo ir kontrolės įtaisais, sudarančiais pagrindinę gyvsidabrio gaminių grupę, kuriai iki šiol netaikomi Bendrijos veiksmai.2.  Jei būtų taikomi apribojimai prekiauti gyvsidabrio turinčiais matavimo įtaisais, būtų užkirstas kelias gyvsidabriui patekti į atliekų srautą, ir tai būtų naudinga aplinkai, o ilgainiui ir žmonių sveikatai.3.  Atsižvelgiant į techninį ir ekonominį pagrįstumą, turimi duomenys apie matavimo ir kontrolės įtaisus rodo, kad ribojamosios priemonės turėtų būti taikomos tik matavimo įtaisams, skirtiems parduoti plačiajai visuomenei ir tik vienoje sveikatos apsaugos sektoriaus srityje.4.  Šia direktyva turėtų būti ribojamas tik naujų matavimo įtaisų pateikimas į rinką. Todėl šis apribojimas neturėtų būti taikomas jau naudojamiems arba parduodamiems naudotiems įtaisams.5.  Valstybių narių priimtų teisės aktų arba administracinių priemonių skirtumai dėl gyvsidabrio naudojimo įvairiuose matavimo ir kontrolės įtaisuose apribojimo galėtų sudaryti kliūtis prekybai, iškreipti konkurenciją Bendrijoje, taigi tiesiogiai veikti vidaus rinkos kūrimą ir veikimą. Todėl manoma, kad yra būtina suderinti valstybių narių įstatymus matavimo ir kontrolės įtaisų srityje, priimant suderintas nuostatas dėl gyvsidabrio turinčių gaminių, tokiu būdu apsaugant vidaus rinką ir užtikrinant aukštą žmonių sveikatos ir gamtos apsaugos lygį.6.  1976 m. liepos 27 d. Tarybos direktyva 76/769/EEB[11] dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo turėtų būti atitinkamai iš dalies pakeista.7.  Ši direktyva turėtų būti taikoma nepažeidžiant Bendrijos teisės aktų, nustatančių mažiausius darbuotojų apsaugos reikalavimus, visų pirma, 1989 m. birželio 12 d. Tarybos direktyvos 89/391/EEB dėl priemonių darbuotojų saugai ir sveikatos apsaugai darbe gerinti nustatymo[12] ir atskirų ja pagrįstų direktyvų, visų pirma, 1998 m. balandžio 7 d. Tarybos direktyvos 98/24/EB[13] dėl darbuotojų saugos ir sveikatos apsaugos nuo rizikos, susijusios su cheminiais veiksniais darbe.PRIĖMĖ ŠIĄ DIREKTYVĄ:1 straipsnisDirektyvos 76/769/EEB I priedas šiuo dokumentu iš dalies keičiamas, kaip nurodyta šios direktyvos priede.2 straipsnis1. Valstybės narės ne vėliau kaip iki 200x xx xx ( vieneri metai nuo įsigaliojimo datos ) priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.Jos šias nuostatas taiko nuo 200x xx xx ( aštuoniolika mėnesių nuo šios direktyvos įsigaliojimo dienos).Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.4 straipsnisŠi direktyva skirta valstybėms narėms.Priimta Briuselyje,Europos Parlamento vardu Tarybos varduPirmininkas PirmininkasPRIEDASDirektyvos 76/769/EEB I priedas papildomas šiuo 19a punktu:„19a Gyvsidabris CAS Nr.: 7439-97-6 | Negali būti pateiktas į rinką: 1) medicininiuose termometruose 2) kituose matavimo įtaisuose, skirtuose parduoti plačiajai visuomenei (pvz., manometruose, barometruose, sfigmomanometruose, kituose, nei medicininiai termometrai, termometruose).“ |[1] KOM (2005) 20 galutinis, 2005 1 28[2] SEC (2005)101, 2005 1 28[3] 2003 m. sausio 27 d. Direktyva 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo, OL L 37, 2003 2 13, p. 19.[4] RPA(2002). Rizika sveikatai ir aplinkai, susijusi su gyvsidabrio gaminių naudojimu. Risk and Policy Analysts Ltd . ataskaita Europos Komisijos Generaliniam įmonių direktoratui.[5] OL L 262, 1976 9 27, p. 201[6] Pasiūlymas dėl Europos Parlamento ir Tarybos reglamento dėl cheminių medžiagų registravimo, vertinimo, leidimo išdavimo ir ribojimo (REACH), dėl Europos cheminių medžiagų agentūros įsteigimo ir iš dalies keičiančio Direktyvą 1999/45/EB ir reglamentą (EB) {dėl patvariųjų organinių teršalų}, KOM (2003) 644 galutinis, 2003 10 29.[7] OL C xx[8] OL C xx[9] OL C xx[10] KOM (2005) 20 galutinis, 2005 1 28.[11] OL L 262, 1976 9 27, p. 201. Direktyva su paskutiniais pakeitimais, padarytais Komisijos direktyva 2004/98/EB (OL L 305, 2004 10 1, p. 63).[12] OL L 183, 1989 06 29, p. 1. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[13] OL L 131, 1998 5 5, p. 11-23.